Рәшит Ваһапов фестивале тәкъдим итә: Хәйдәр Бигичев ядкаре (ВИДЕО)

	Рәшит Ваһапов исемендәге халыкара татар җыры фестиваленең чираттагы проекты Хәйдәр Бигичевның якты истәлегенә багышлана. Мәдәни чара бөек җырчылар туган якта – Түбән Новгород өлкәсе Кызыл Октябрь районы үзәге Уразавылда 15 августта үткәрелә. 	 Х. Бигичевның тууына 65 ел тулуга багышланган кичәдә җырчылар Илһам Вәлиев, Рөстәм Асаев, Марсель Вәгыйзов, Ришат Төхвәтуллин, Гөлсирин Абдуллина, "Мирас" инструменталь ансамбле, танылган нижгарлар - Рамил Курамшин, Найлә Фатехова, Ринат Вәлиев катнаша. 

Бәйрәм түрендә - мәрхүм җырчының хатыны, Татарстанның халык артисткасы Зөһрә Сәхәбиева. Концертны Замирә Гәрәева алып бара. Проектның авторы - Рифат Фәттахов. 

Нижгар татарларының милли-мәдәни тормышында тарихи вакыйга булачак әлеге бәйрәмгә Казан, Мәскәү, Санкт-Петербург, шулай ук Финляндия, Швециядән кунаклар көтелә.   

  

Рәшит Ваһапов фестивале

	№   |  	


